Nest-Sotras midtstopper Max Bjørsvik er klar for Vålerenga.

– Dette er en kjempemulighet for meg. Jeg har drømt om å spille i Tippeligaen lenge, sier Bjørsvik til Nest-Sotras egne hjemmesider.

Vålerengas trener Kjetil Rekdal ringte Bjørsviks agent like før overgangsvinduet stengte.

– Jeg må berømme Nest-Sotra for håndteringen av saken. Jeg er svært takknemlig for at de lar meg gå. I en annen klubb opplevde jeg å bli nektet å ta steget, så dette var proft av klubben, sier Bjørsvik.

UTLÅN

Bjørsvik går på utlån til Vålerenga, som også har kjøpsopsjon på ham.

Han sier han satser på å markere seg på trening allerede tirsdag.

Bjørsvik er den andre spilleren som forlater Nest-Sotra dnene uken. Marius Hagen dro til Sverige for noen dager siden.

NY SPISS

Nest-Sotra har også hentet en landslagsspiss fra Vålerenga. Riki Tomas Alba (19) kommer på utlån fra klubben.

Alba er signert som ny spiss, og har flere U-landskamper.

Han ble omtalt som et stjerneskudd da han kom til VIF fra Skeid i fjor, og ble gitt proffkontrakt samme år.